Louis Garin

**Louis Garin** a oa ul livour hag ur skeudennaouer breizhat ganet e 1888 e Roazhon ha marvet e 1959 e Nant-Izeg.

## Buhez
Ganet e voe d'an 23 a vie Even 1888 e Roazhon, en ur familh izelek, henthouarnour a oa micher e dad. Labourat a reas gantañ e Kompagnunezh an hentoù-houarn ar C'hornôg betek 1935. Lakaat a reas e anv e kentelioù noz skol rannvroel an arzoù-kaer Roazhon. Dimezhiñ a reas ha dont a reas da vezañ tad. Livañ a rae e-pad e amzer vak hag e ehanoù. Brudet e voe evel skeudennaouer ha livour dremmvroioù ha sujedoù lourennek. E 1922 e tiskouezhas e Saloñs Kevredigezh vroadel an arzoù-kaer.

Etre 1928 ha 1938 e labouras evit ar Vichererezh HB Kemper, asambles gant ar c'hizeller René Quillivic hag al livourien Alphonse Chanteau (1874-1958) ha Georges Brisson (1902-1980), Georges Renaud (1901-1994), Paul Fouillen (1899-1958), hag an Tolosad René Beauclair (1877-1960), pa oa produet ar merk « Odetta » (Atalieroù an Oded).

E 1935 e kemeras perzh e kinkladur sal ar c'hoarioù klas touristerezh ar mordreizher *[[Normandie (mordreizher)|Normandie]]*. Er memes prantad e kuitaas e labour henthouarnour evit bezañ livour leunamzer goude bezañ urzhiadet kinkladur iliz Santez-Tereza e Roazhon.

Sevel a reas kinkladur pavilhon Breizh e Diskouezadeg hollvedel 1937 e Pariz. E-pad an Eil Brezel-bed e kavas repu e Landavran (Bro-Gwitreg), lec'h ma kinklas mogerioù an iliz. Livañ a reas div daolenn evit iliz ar barrez

Livet en deus ivez kalz pretioù, en o zouez *Le Menach* er Bonoù, leti *Du Guesclin* e Roazhon, *Manche-Océan* e Gwened, leti *Bellevue* e Trebeurden hag un nebeud ilizoù all evel Sant-Jozeb en Drinded-Karnag, pe iliz Sant-Lézin er Chapel-Yent e 1959, un nebeud mizioù a-raok e varv.

Labourat a reas ivez evit Feilhañserezh Sarreguemines, oc'h ober servijoù taol gant ur c'hinkladur breton.

Mervel a reas e Nant-Izeg d'an 13 a viz Here 1959.

## Oberennoù en dastumadoù foran
* Chapel-Yent : keur livet, 1959.
* Landavran, iliz : *L'Éducation de la Vierge* ha *Sainte-Philomène*, 1940, freskennoù.
* Roazhon :
** sez kozh ar gazetenn *[[Ouest-France]]* :
*** *Danses bretonnes*, murlivadur sel sal an primskridoù ;
*** *Adieu des marins à leur famille avant le départ pour le cap Horn*, eoullivadur war lien marouflet.
** iliz Santez-Tereza : freskennoù e timpan ar goupolenn, e sel ar goupolenn hag hent ar groaz, 1935.
** leti Du Guesclin : 
*** *Le Chemin du Pardon*, 1922, murlivadur ;
*** *La Rivière*, *La Danse* ha *La Chanson du Cidre*, 1922, freskennoù er sal-debriñ ;
** mirdi an Arzoù-Kaer :
*** *Un jour de Pardon*, 1932, pastel ;
*** *Le Défilé*, gouach, war karoñs ;
*** *La Route goudronnée*, araok 1933, eoullivadur war lien ;
*** *Portrait du curé de Toussaints*, eoullivadur war lien.
* Sant-Stefan-Gougleiz, iliz Sant-Stefan : murlivadurioù.
* Nant-Izeg, iliz Sant-Stefan.
* Gwened, ti-kêr, sal ar c'huzul-kêr : *Les Vénètes*, murlivadur.
* Gwitreg, iliz Sant-Marzhin, chapel Itron-Varia Gras : diadro ar chapel a zo livet gant murlivadurioù war temoù *L'Adoration des mages*, *L'Adoration des bergers* hag ar *Piéta*, 1957, tri pannel a-led ha unan a-serzh e kreiz, beget gant pevar medalhon.
* lec'h dianav : kinkladur sal ar c'"hoarioù klas tourist ar mordreizher *[[Normandie (mordreizher)|Normandie]]*, 1931.

## Skeudennoù
* *La Collection Bretonne*, skeudennet gant Louis Garin, Levr I : *Les villes de Bretagne* (1923), Levr II : *Les conteurs de Bretagne* (1923), Levr III : *Les peintres de Bretagne* (1924), Levr IV : *Les îles de Bretagne*
* Édouard Nignon, *Le livre de cuisine de l'Ouest-Eclair*, skeudennaouet gant Louis Garin, L'Ouest-Éclair, Roazhon, 1924, 368 p., adembannet e 1928.
* Frederig ar Gwiader, *La Chanson du Cidre*, 60 tresadenn gant Louis Garin, engravet war koad gant Pierre Guillemet ha Louis-Joseph Soulas, Embannadurioù La Bretagne Touristique, 1925, 270 p.
* *La Bretagne Touristique*.
* *[[Ouest-Éclair]]*.
* *La Vie Rennaise*.
* Anatol ar Braz, *Tryphina Keranglaz : poème* kinklet gant Louis Garin, Embannadurioù Octave-Louis Aubert, 1928

## Saloñsoù ha diskouezadegoù
* Saloñs Kevredigezh vroadel an arzoù-kaer :
** 1922 : *Le Mois de Marie*, gouach war karoñs ;
** 1923 : *Enterrement à Penmarc'h*, eoullivadur war lien.
* 1929 : palier Bagge, *Paysages et figures*.

## Enorioù
Ur straed e Roazhon a zoug e anv.

## Daveoù

## Mammennoù levrlennadurel
* *Geriadur Bénézit*.
* *Louis Garin (1888-1959), artiste de la Bretagne* gant Denise Delouche, G. Souet-Monnier, Philippe Théallet, Embannadurioù Terre de Brume, 2000, . 
* Gwenaela Souet-Monnier, *Louis Garin*, mestroniezh skol-veur soutenet e 1993 (embanner ?)
* *Peintures monumentales de Bretagne* gant Isabelle Baguelin, rann *Louis Garin et le décor peint de l'église Sainte-Thérèse-de-l'Enfant-Jésus à Rennes*, Christian Davy, Didier Jugan, Christine Leduc-Gueye, Christine Jablonski, Cécile Oulhen, Gwask Skol-veur Roazhon, 2021 , p.297-305.

## Liammoù diavaez

* Diwar Gwenaela Souet-Monnier, « Louis Garin », war lec'hienn *rennes-paroisse-sainte-therese-sacres-coeurs.fr*.
* « Louis Garin » war *wiki-rennes.fr*.